Diari Oficial de la Generalitat Valenciana


Sumari del DOGV 3687, del 14-02-2000 (2000/707)

Informació pública i admissió a tràmit de l'alternativa tècnica per al desenvolupament i execució de l'actuació integrada de l'Hort de Barral.
----------------------------------------------------------------------------------------------------------------------------------------------

### Dades del document

Número de DOGV
:   3687

Data del DOGV
:   14-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/707


Organisme emissor
:   Ajuntament de Paiporta

Tipus de document
:   Anunci

Informació pública i admissió a tràmit de l'alternativa tècnica per al desenvolupament i execució de l'actuació integrada de l'Hort de Barral. [2000/M707]
  
L'alcalde president de l'Ajuntament de Paiporta (València), Bartolomé Bas Tarazona, ha dictat amb el número 14/2000 i data 20 de gener, el següent decret:
  
Examinada l'alternativa tècnica de programa d'actuació integrada per a desenvolupar o executar l'actuació integrada de l'Hort de Barral, així com els informes que consten en l'expedient prenent com a base als següents
  
I. Fets
  
I.1. Angeles Dalmau Tarazona, Fadais Construcciones, SL, Pilar Montoro Tarazona, José Montoro Tarazona, Promotora Unidad, SA, Federico José Tarazona Llacer i Federico Tarazona Tarazona, representats per Daniel Navarro Campos, han presentat l'alternativa tècnica de programa per al desenvolupament i execució de l'actuació integrada de l'Hort de Barral.
  
I.2. La referida alternativa es compon de la següent documentació:
  
- Pla de reforma interior.
  
- Proposta de reparcel·lació voluntària.
  
- Avantprojecte d'urbanització.
  
I.3. L'objecte de programa és urbanitzar un àmbit de sòl urbà residencial de 21.909 metres quadrats, comprés entre el barranc de Chiva, la carretera de Benetússer, el carrer d'Arts Gràfiques i la zona verda V-3, així com la cessió al municipi del sòl destinat a usos dotacionals.
  
II. Fonaments de dret
  
II.1. L'article 44 de la Llei Reguladora de l'Activitat Urbanística regula la col·laboració dels particulars en l'elaboració de programes.
  
II.2. L'article 52 de l'esmentat text legal, en relació amb l'article 173 del Reglament de Planejament de la Comunitat Valenciana, determina l'elaboració i la tramitació dels plans parcials de reforma interior i estudis de detall, determinant la competència dels promotors particulars per a promoure'ls, sempre que siguen en desenvolupament d'un programa de què siguen adjudicataris o competisquen per a la dita adjudicació.
  
II.3. Articles 45 i 46 de l'esmentada Llei Reguladora de l'Activitat Urbanística que estableixen el procediment per a sotmetre a informació pública i simultània competència les propostes de programes que es presenten.
  
Aquesta alcaldia presidència, en ús de les atribucions que té, en virtut de l'article 45 de la Llei Reguladora de l'Activitat Urbanística, en relació amb l'article 21 de la Llei 7/1985, de 2 d'abril, Reguladora de les Bases de Règim Local, modificada per la Llei 11/1999, de 21 d'abril, article 41 del Reglament d'Organització, Funcionament i Règim Jurídic de les Entitats Locals i disposicions concordants, va dictar aquesta resolució:
  
Primer
  
Admetre a tràmit l'alternativa tècnica per al desenvolupament i execució de l'actuació integrada l'Hort de Barral, del sòl urbà residencial.
  
Segon
  
Sotmetre a informació pública, per termini de 20 dies hàbils, l'alternativa tècnica de programa presentat per María Angeles Dalmau Tarazona, Pilar Montoro Tarazona, José Montoro Tarazona, la mercantil Promotora Unidad, SA, Federico Tarazona Tarazona, Federico Tarazona Llacer, la mercantil Fadais Construcciones, SL, per al desenvolupament i l'execució de l'actuació integrada l'Hort de Barral, mitjançant la publicació en un diari d'informació general editat en aquesta comunitat autònoma i en el Diari Oficial de la Generalitat Valenciana.
  
Tercer
  
Significar als interessats que durant el termini indicat de 20 dies hàbils, a comptar des de l'última publicació d'aquesta resolució en el Diari Oficial de la Generalitat Valenciana, podran presentar al·legacions i alternatives tècniques que pretenguen competir amb el que ara s'exposa al públic. Les proposicions juridicoeconòmiques es presentaran en plica tancada durant els cinc dies següents al venciment del termini de 20 dies indicat al principi.
  
Quart
  
En cas que durant els 10 primers dies d'informació pública alguna persona es comprometera a presentar una alternativa tècnica substancialment distinta de la inicial i prestara caució d'això, el termini d'informació pública quedarà prorrogat per 20 dies addicionals, i se significa que aquesta pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-ho, presenten pliques prematurament.
  
Cinqué
  
L'acte d'obertura de pliques tindrà lloc en la següent data hàbil a la conclusió del termini per a presentar-les.